The Eastern Spirit Subbing Squad представя:
ПРОДУЦЕНТИ
17 април 2015, 8:55 ч.
5 мин. до приветствието на нови сътрудници в KBS за годината.
Няма време. Закъснявам...
Червило...
Здравейте! От новите в KBS сте, нали? - Да.
Пек Сънг Чан, 27 г.
Защо тичате? - Закъснявам за приветствието.
Знаете ли къде се намира TS-1? - Последвайте ме!
Да? Днес имам предаване на живо, заета съм.
Да...
Боже! Ще се гръмна! Ще ти звънна по-късно.
Небеса, какво да правя сега?!
Какво, по дяволите...
Що за безумно паркиране?
Боже, не...
От кой екип си?
От документалния "3 дни". Днес проследявам новите сътрудници.
Случайно засне ли случката тук с вратата на колата?
Да... - Къде ли е номерът на собственика...
9:10 ч. Приветствие на KBS към новите сътрудници.
Ще започнем церемонията с... - Като директор на KBS...
Кълна се! - Кълна се!
Как се чувствате сега?
По време на обучението ми се струваше нереално, но щом получих тези...
вече усещам, че е истина.
Какво е възнаграждението ви за първия месец?
Позволено ли е да назова сумата? Около 1 890 000 вона.
Дадох цялата на майка ми.
Тя се трогна и разплака.
Всъщност бях безработна 4 години.
Защо се присъединихте към отдел "Развлечения"?
Ами...
Има ли причини, които не желаете да споделите?
Не точно...
Ами... харесвам една жена, която работи в отдел "Развлечения"...
Тя бе по-голяма, но в същия колеж като мен, членувахме в един клуб.
Затова се надявах да работя близо до нея...
Ако тя бе репортер, щяхте ли да минете изпита за репортери?
А ако беше счетоводител, такъв изпит ли щяхте да държите?
Епизод 1 Неволно в отдел "Развлечения"
20 април 2015 г. Начало на работното обучение.
Добре дошли в отдел "Развлечения"!
Аз съм главен продуцент Ким Те Хо. - От "Предизвикателството"?
То е по MBC. - Ние сме в KBS.
Какво има? Аз съм Ким Те Хо.
Ким Те Хо, 45 г., главен продуцент в отдела
А, вярно... Чух за някакъв в MBC с име като моето.
Аз съм по-старши - оригиналният Ким Те Хо.
Ясно. - Да.
Знам, че и той е добър. Има талант, нали?
Днес графикът ни е натоварен.
Обичайно новобранците само обикалят студиото първите дни,
но това е много неефективно.
Тенденциите напоследък са ориентирани към креативност и състезателен дух,
затова обучението ви, вместо за пет дни,
ще бъде за един ден - ще заложим на творческа мисъл и икономика. Ясно?
Да!
Ако смятате, че този тип интензивно обучение
е сложно за вас, за да изучите тънкостите в отдела,
може да си купите учебник по-късно.
Заглавието му е "Какво е да си продуцент на шоу?".
Има доста литература по темата, но това е най-доброто.
Да не объркате заглавието!
"Какво е да си продуцент на шоу?" От Ким Те Хо.
Молеха ме да напиша книга и ето я. Не се опитвам да я пласирам тук.
Няма да забогатея от продажбите. Наистина.
Правя им добро, препоръчвайки им книгата.
Когато се подготвях за писмения изпит, си го купих,
мислейки, че продуцент Ким Те Хо от "Предизвикателството" го е писал.
Не съм единственият заблуден, има и други.
Чух, че доста бройки от книгата са върнати.
Но понеже си написах името тук...
не мога да я върна.
Откъде да започнем? А, да - оттук.
"Щастливи заедно"... Ю Дже Сок. "Нощен магазин".
Звучи ли ви познато? - Да.
Канг Су, шоуто ти мина добре вчера, нали?
Това ще го виждате всяка сутрин - списъка с рейтинга.
За нас той е като табло на успеха.
Недей, моля те! - Защо?
Имаш 7%?
Това е добър рейтинг. Не е лесно да се достигне 7% в днешно време.
Краят на сезона е, а и кабеларките... - Дай ми го!
Добре, да продължаваме!
"Вечните песни".
Дже Йонг! Тъй като това е музикално шоу,
продуцентът му слуша музика по цял ден.
Намали го малко, ще си увредиш слуха с тези слушалки.
По този тип обучение на нови кадри,
трябва да се учим, наблюдавайки работата на старшите в отдела.
Дойдох тук с големи очаквания.
Продуцент Ким Те Хо с такъв патос ни обясняваше това и онова...
но за някои неща се чувствам объркан.
Трябва ли да си водя записки, или не?
Всички вие, слушайте ме внимателно!
Сценарист И Ми Рим, има ли билети за хумористичното шоу тази седмица?
Нямам. - Видяхте ли?
Това е важно. Животът в отдела може да се обобщи в билети.
Какво имам предвид?
От този миг, когото и да срещнете, все ще ви молят за билети за шоуто.
Хубаво е да кажем "не" от началото.
Защо? Защото вие няма да получите такива.
Тя наистина не дава ей така.
Билети за шоуто не се дават никому.
Още... популярният "Завръщането на Супермен"'.
Знаете "Те Хан, Мин Гук, Ман Се: братя по песен". Поздравете!
Здравейте! Ние сме нови служители в отдела.
Къде е Бонг Ки? Пак ли е работил цяла нощ?
Как ще издържи организмът му на това натоварване?
Доброто качество на работа не идва от нищото.
Ами... снощи на събирането продуцент Бонг Ки
се отряза като пън, така че едва ли ще се весне преди вечерта.
12:00 ч. Столовата на KBS
Купоните са по 4 000 вона.
Аз си купувам по 30 наведнъж.
Не яжте в университет Хонгик или на ул. "Гаросу".
Храната тук е добра. В столовата най-добре ще опознаете колегите.
И най-вече - тук може да получите всякаква информация за предаванията.
Разведени са, нали? Знаех си, че ще стане така още от сватбата.
Някой ги беше видял да пътуват заедно за Япония.
И двамата са отишли в Осака.
Г-н Че е избягал с парите?
Кога ще престане да краде?
Може ли да взема две? - Да.
В най-горещите дни тук сервират пилешка супа с женшен.
Понякога има и по-специално меню - японска или китайска храна,
суши или свинско в сладко-кисел сос.
Проверявайте менюто чрез вътрешната фирмена мрежа!
Друг не би ви разказвал като мен чак такива подробности...
Ей, това са SNSD.
Те ще се радват да ме видят,
но се дразня около мен да се скупчва тълпа, затова хайде да ядем.
С тях близки ли сте? - Разбира се.
Питате за Ким Те Хо от "Предизвикателството"?
Те Йон от SNSD
Има и друг с това име ли? Не го познавам.
14:30 ч. 4 часа до Мюзик бенк
Днес имам предаване на живо, а искаш да уча новаците?
Следобед имам работна среща с началниците на отделите.
А и предаванията на живо са добър учител. Перфектно!
Боже, какъв ден само!
Сутринта - инцидент, сега това... - Инцидент?
Какво се е случило? Ранена ли си?
Не катастрофа. Драскотина по вратата на колата.
Значи, са одраскали колата ти? И на мен ми се е случвало.
Лелките често го правят. Отварят рязко вратите, без да мислят.
Не е моята кола, аз одрасках чужда. - Какво?
Казах, че аз съм виновна, защото аз отворих вратата, без да мисля!
Но беше наистина дребна драскотинка.
Колко ли ще ми струва?
Каква беше колата? - Вносна.
Да не е моята кола?
Боже, твоята трошка? Не, не е твоята, но наистина беше вносна.
Така ли? Свържи се със собственика.
Ако не го сториш, ще реши, че си избягала от местопроизшествието.
Защо му е трябвала вносна кола в такава малка страна?
На кого му е притрябвала скъпа кола? Виж Европа.
Стандартът им на живот е по-висок, а си карат леки коли.
Така е разумно, нали? Затова и аз карам малка кола.
Даже винетките са по-евтини.
14:40 ч., кафене пред KBS, пълно с асистенти на знаменитости.
Продуцентката на Мюзик бенк не е в настроение. "Код червено".
Онази от "3 дни" се измъкна, но ситуацията се нажежи.
Защо има "код червено"? - Одраска чужда кола, докато слизаше.
Разстроена е, защото ще се наложи да плаща.
Ще ми се колата да бе моя. Щях да я успокоя и да се сприятелим.
Какво е "код червено"?
Новичък си навярно, затова не си в час.
Имаме кодови названия за спешни ситуации.
При "жълто" не е много сериозно. Няма страшно, ако не я предизвикаш.
При "оранжево" може да те атакува, дори да не си направил нищо.
А при "червено"? - Това е най-опасно. По-добре бягай!
Боже! - Ясно...
Води си записки! - Добре.
До собственика на кола с номер 1538:
Съжалявам. Сутринта на паркинга случайно одрасках леко колата ви.
Тя е една от тези, които ще ви учат следобед.
Тя е ядрото на Земята, пчелата-майка и най-старшата в отдела.
Не, богинята.
Моля, обадете ми се!
Да, богиня, продуцент Так Йе Джин.
Ей, ти, кръшкача!
Не знаеш ли, че персоналът тук си държи телефона на вибрация?
А ако телефонът ти звънне по време на живо предаване?
Съжалявам! - Да не чувам "Съжалявам"!
Ние сме продуценти.
Казвам само, че трябва да се държите професионално.
Так Йе Джин, 35 г., продуцент на Мюзик бенк от 8 г.
Да, преди ефир съм доста чувствителна.
А и сутринта имах малък инцидент.
Пратих есемес на собственика на колата,
обаче още не го е прочел. Ето - още не е.
Сигурна съм, че ще го прочете.
Малко е странно.
Това са камери 1, 2, 3, 4, а там е 5.
Като ги свържем така, получаваме целия екран.
Важно е да извиквате камерите точно.
Най-неприятно е някой да нагласи камера 2, а да снима с камера 3.
Защо да се гласи камера 2, а?
Някои предавания се снимат отгоре.
Тази камера се нарича "Джими Джиб". - "Джими Джиб".
Като камера 5 там.
Кой е този? Има някой там.
Асистентите понякога спят в студиата за запис.
Не изглежда да спи. Да погледнем...
Не е ли Шин Хе Джу - асистентката от "Най-забавното от седмицата"?
Кой е до нея? - Ра Джун Мо.
Той защо е тук? Нямаше ли да ходи в Съвета за електронни медии /СЕМ/?
Има слухове, че се срещат. Май е истина.
Може да имат нещо да обсъждат.
Само защото мъж и жена говорят, не означава, че се срещат.
Гледай! Срещат се.
Ра Джун Мо си го бива! Колко години им е разликата?
Откъде да знам?
Може ли да проверите локацията за снимките от въздуха.
Да не стане като миналия път - да падат листенца от цветята.
15:00 ч., кратка почивка от работа във фоайето.
О!
Ти си, нали?
Да.
Какво правиш тук? Дошъл си да гледаш Мюзик бенк ли?
Не, нов сътрудник съм в отдел "Развлечения".
Наистина ли? Браво!
Това е Пек Сънг Чан.
Посещавахме една и съща църква. - Всъщност беше училище...
А, да, училище.
Живее в кв. Шилим, до училището. - Винаги съм живял в Йоидо.
Живееш в Йоидо? Много добре. Близо си до работа.
Добре тогава, ще се видим пак. - Да.
Мисля, сватбата да е през есента. Нали е по-възрастен от мен...
Добре ли сте?
Искам да остана сам.
Ра Джун Мо, 35 г. продуцент на "2 дни и 1 нощ" от 8 г.
Какво? Какво снимате? А, документалния "3 дни"?
Снимате даже и в тоалетната? Не се ли престаравате малко?
Извинете!
Ало?
Нека да се срещнем днес в 16 ч. Отивам в Съвета за електронни медии.
В СЕМ!
Да. Добре, добре.
Да.
Да уточня - СЕМ е... как да се изразя?
Ако рейтингът е таблото на успеха, то СЕМ е като педагогически съветник.
Ако получиш писмо от тях, като това, значи, си загазил.
Чакайте малко! Това ще се излъчва, нали?
Не трябва да говоря необмислено сега. Да снимаме тази част отново?
Какво е СЕМ?
Това е много важна институция. Телевизията достига до всеки.
СЕМ следи за нарушения на нормите и за добрата култура в предаванията.
Въпреки това, не е приятно да те наставляват.
Независимо от възрастта си, никой не обича да му четат конско.
Не, и това май не става...
Защо най-често ни назидават? Заради уронване на нечие достойнство?
Не сме стигали чак дотам.
Заради пушенето? Не мога да следя персонала за това.
Обичайно се крият зад дърветата, за да пушат.
Или защото не сме с предпазен колан? Какъв колан, ако снимаме от влак?
Защото някой кара мотор без каска? Ами че това във филмите е позволено.
Даже го считат за много готино...
Но направиш ли го в тв предаване и веднага пристига призовката.
Заради какво ви извикаха днес?
Днес ли?
Изрекохте неуместна дума в шоуто. Каква беше?
Казах "сопол".
Споменахте думата "сопол" 15 пъти по време на шоуто.
Дори един път във връзка с храната.
Заседание на СЕМ
Работата е там, че...
Когато говорех за храна, нямах предвид физическото поглъщане.
Просто описвах идиотското поведение на някои хора...
Използвах думата, за да ме разберат зрителите...
Нямаше ли начин да се замени с по-деликатен термин?
Ами... няма да е същото, ако кажем "секрет"...
Думата "сопол" бе единствената с точно значение в конкретния случай.
Както и да е... Но ще се извиня. Публично ще го направя.
За жалост, шоуто ви "2 дни и 1 нощ" се излъчва в обедно време.
Мислите ли, че зрителите обичат да слушат подобни неща, докато ядат?
Мисля, че не особено. Извинявам се!
Винаги бързо се извинявате, продуцент Ра Джун Мо,
но все се връщате тук, така че не знам дали сте искрен...
Боже, заради един "сопол" ме разкатаха...
Репортер Канг! - Продуцент Ра, пак ли си тук?
Продуцентът трябва да е в студиото. Защо не спреш да висиш тук?
И аз се чудя. А ти не пиши вече негативни статии за шоуто ми!
Като го спрат, няма да мога да пиша. - За какво говориш?
Чух, че го спират. - Моля!?
Няма ли?
Аз съм продуцентът, нали? Щях да знам, ако беше вярно.
Позамисли се по въпроса.
Когато режат някое шоу, продуцентът разбира последен.
По дяволите! Къде чу тези злостни клюки?
Как така няма да знам за собственото си шоу? Аз съм продуцентът! Аз!
Гръмни се!
"2 дни и 1 нощ", сезон 1.
Като бяха тук Йонг Сок и Мьонг Хуан, шоуто вървеше страхотно.
Канг Хо Донг и И Сънг Ги...
Обаче вторият сезон тръгна надолу.
А в трети сезон Ю Хо Джин всъщност се справи блестящо.
След него щафетата поех аз. На хората им писна едно и също -
група момчета правят това и онова.
Затова реших да променя всичко.
"2 дни и 1 нощ" с актриси. Сензационно и иновативно!
2 дни и... 1 нощ...
Можете ли да го извикате в синхрон и по-силно?
2 дни и... 1 нощ!
Да! За специалното пролетно издание на шоуто ще идем на остров Кодже.
Къде? На Кодже ли? Не мога да дойда.
Да си останем в Кьонги! Защо искаш да ходим толкова далеч?
Имам язва и не мога да ям разни рибни неща.
Ако тоалетната е на улицата, като миналия път, и аз отказвам.
И да спя навън? Искаш да се разболея и да умра?
Няма да стане! - Именно.
Да снимаме в някой къмпинг наблизо! - Рейтингът не зависи от мястото.
Как така ще ходим на Кодже? - Толкова е студено там сега!
Шоуто е забавно и без да ходим накрай света.
Работата е там, че... това е новата тенденция.
Рейтингът ни е... честно, ударил е дъното на класацията.
Затова и се носят слухове, че закриват шоуто.
Но кризисният период е време за нови възможности,
така че аз не се притеснявам.
17:00 ч., конферентната зала на "2 дни и 1 нощ"
Ще седнеш ли най-сетне? Зави ми се свят, като те гледам.
Къде е сценарист Че?
Току-що се чухме по телефона. На моста Мапо е.
Скоро ще е тук.
Кога ще се оправят нещата, а?
Не ми стигат клюките наоколо, а и сценаристът липсва.
Какви клюки?
Имаш ли планове за шоуто за другата седмица?
Защо не идем на остров Чеджу?
Къде бе последното шоу миналия сезон? - На остров Чеджу.
Къде снимаха шоуто "Мама миа", дето го закриха?
На остров Чеджу. - Именно!
Едно шоу неспасяемо ли е, снимат на Чеджу.
Ако мислите, че трябва да ходим там, значи, и нашето шоу е към края си.
"Предизвикателството" беше на Чеджу и имаше висок рейтинг.
Ти тъпа ли си? Това шоу го продуцира Ким Те Хо.
Г-н продуцент, какво ще кажете да поканим Miss A за тази седмица?
Участието им тук ще съвпадне с това в Мюзик бенк, но вие ще го уредите.
Няма ли да се получи? - Ще стане!
Сега ще позвъня и ще уредя всичко за Miss A.
Ако продуцирате шоу като Мюзик бенк, ще луднете от разни молби.
От колегите, от началниците...
Без значение кой ви звъни, откажете му и работете.
Ако вдигнете някому, няма да ви оставят на мира.
Даже президентът на телевизията да ви потърси за услуга, откажете му.
Мен не ме е уволнил заради отказ.
Сигурна съм, че и вас няма да ви изхвърлят.
Какво има? - Направи ми една услуга.
Каква?
Добре, изчакай малко.
Джун Мо
Кажи каква услуга искаш от мен, продуцент Ра Джун Мо?
Искам Miss A да ми гостуват, но са в графика на Мюзик бенк...
Можеш ли да го реорганизираш? - Не. Имам много групи за тогава.
Дявол да те вземе! Направи ми тази услуга.
Ако изключа Miss A, трябва да преоформя целия график.
Моля те, не ме занимавай с проблемите си! Решавай си ги сам!
И така, запомнете! В тази индустрия трябва да бъдете непоколебими.
Вършите ли услуги другиму, няма да спечелите нищо.
Пазете си гърбовете. Ясно?
Добре, това е от мен засега, нека я караме полека.
Олеле!
Не, чакайте малко! Нека се върнем назад.
"Да не я занимавам"?
Изобщо не я занимавам! Тя няма представа какво се случва.
Ще дойдат ли, или не? Искам да знам да търся ли материали?
Чакай малко! Тя не може да постъпва така с мен!
Дявол да я вземе!
Продуцент Ра, началникът на отдела иска да те види.
Защо ме вика? Сигурно си наясно.
Откъде да знам?
Срещнах репортер Канг в СЕМ. Говореше странни неща.
Как мина, между другото?
Обичайно шефовете ходят в СЕМ, за да защитят подчинените си.
Защо ме остави сам там?
Костюмът ти отива, а аз нося такъв единствено на погребения.
Наистина ли нищо не знаеш? - Какво трябва да знам?
Кабинетът на директора на отдел "Развлечения"
Само за месеца колко пъти ходи в СЕМ? Какво е сега? Предупреждение?
Тъй като често ми се налага да ходя там, вече сме приятели с тях.
Макар самите те да съжаляват, че се налага да го правят, този път
няма да се разминем само с предупреждение.
Браво на теб! Наистина е странно.
Как може никоя възрастова група да не гледа твоето шоу?
Шефе, вижте ето тук… точно тук…
има периоди с рязък скок.
Хората разбраха идеята ми…
Не знам какво са разбрали, но играта свърши вече, Джун Мо.
Те Хо!
Приемлив рейтинг ли е 5,7% за развлекателно шоу в неделя?
Когато снимах "Идеалната неделя" с Им Бек Чон,
рейтингът скочи до 35%.
Песента тогава беше на Пет Шоп Бойс - "Go West".
Беше страхотна песен. - Чудесна е.
Шефе, в днешно време има толкова предавания, че 5,7% е като 15%.
Това е само оправдание за онези с рейтинг 5,7%.
Тук то няма да мине. Налага се да го прекратим!
Какво? Ама, шефе... - Вече е решено.
Те Хо, ти знаеше ли? - А ти не знаеше ли?
Целият отдел знае, даже продавачката на кексчета пред метрото, а ти - не?
Те Хо, по дяволите...
Шефе, лично вие одобрихте идеята за по-възрастни актриси в шоуто.
Да, но ти трябваше да си свършиш работата качествено.
Помниш ли какво каза миналата година, когато започваше това предаване?
Каза, че ако На Йонг Сок удари троен, ти ще направиш хоумрън.
Това не е хоумрън. Това е дабъл плей.
По дяволите, наистина нищо не знаех!
Играта отдавна е свършила, а аз играя сам.
Като глупак, блъскам се, крада бази, по цял ден и цяла нощ.
Прекратяваме?
Какво значи "прекратяваме"? Не съм съгласен!
Не го ли предупреди? - Разбира се, казах му.
Само че явно не ме е разбрал. Кани само стари актриси като гости,
пилее пари, съсипа и рейтинга, без грам угризения.
Не мислите ли и вие така? - Ами ако се оплаче в профсъюза?
И какво може да им каже? Шоуто не е с политически дискусии преди избори.
Спираме го, защото не е популярно.
На Йонг Сок беше наистина добър.
Дали има някакъв начин да го върнем тук?
Явно отиваме на Чеджу…
На Чеджу не може! - Ами Йодо?
Ами чувствам се като...
глава на семейство с ученици от различни класове,
а цялото семейство се оказва бездомно.
Как ще се грижа за тях? Как ще ги храня?
Аз съм кръвна група A.
Това означава, че съм много отговорен, което е най-важното.
Ами аз?
Какво ще стане с мен?
Не казахте какво ще стане с продуцента. Уволнен ли съм?
Кажете ми, за да планирам следващите си ходове.
Никъде няма да ходиш!
Сформирай нов екип и започни отново.
Кога да започна? - Как така "кога"? Веднага.
Моля?
Другата седмица има футболен мач. Следва повторение
на най-доброто. Имаш 2 седмици. - Няма да успея за 2 седмици!
Да търся ли друг екип, който да създаде ново шоу?
Имам няколко наум. - Аз ще го свърша!
Добре. Най-важното нещо сега е да обясниш на екипа.
Шефе...
Утре вечер ще отбележим една година на екипа.
Как да им кажа такава новина?
Така ли? Значи, нещата се опростяват.
Как? - Направи прощална вечеря и им кажи!
Така и доста ще спестим. Как добре се наредиха нещата!
Къде ще се срещнете? - В "Пи Бонг", пред нашата сграда.
Менюто им е доста скъпо,
но за цената си не е зле.
Кувертът е каша от кедрови ядки. Много е вкусно.
Да, така е. Но за всеки ли ще има порция?
Хората не са малко.
Да поръчаме ли плата с храна? Едно е около 30 000 вона.
Няма каша от кедрови ядки в него.
Може да се добави отделно. - С кедрови ядки?
Да, с ядки.
Значи, ще поръчаме плата и каша с кедрови ядки.
Чакай! Няма да снимаме дори финален епизод, така ли?
Мислиш само за харчене на пари. Не мислиш ли и за компанията?
Добре. Значи, по време на утрешната вечеря
вие ще обявите на всеослушание новината, нали, шефе?
Казах ти, че ще ти им кажеш на вечерята.
Искаш да замерят с каша нас ли?
Започне ли ново шоу, сякаш празнуваме годинка на бебе.
Всеки идва да го поздрави и ти се усмихваш без причина.
Когато шоуто приключи, сякаш си на погребение.
Предаванията с нисък рейтинг са още по-жалки - тогава никой дори не идва
да изкаже съболезнования. Няма публика, няма пари.
Самотно е.
Тази част се получи много добре.
Не го изрязвай! Беше есенцията на речта.
Искахте да поговорим за нещо важно?
Всъщност не е важно.
Синди ще гостува в Мюзик бенк, нали? - Да, тя е гвоздеят на програмата.
Малката ми дъщеря й е голям фен.
И съвсем случайно е в Йоидо.
Кара колело с приятелки.
Така ли?
17:30 ч., съблекалнята на Мюзик бенк, час преди излъчването на живо.
Синди, 23 г., дебютирала преди 10 г.
Лампите не работят ли? Не е ли малко мрачно тук?
Добре е, но какво правите вие тук?
Чудех се дали всичко със Синди е наред, дали й е удобно?
Как е столът? Изглежда неудобен.
Тук е, откакто започнах работа през 1997 г.
Време е за подмяна, нали? - Не, чудесен е.
Вижте… след малко тя трябва да излезе на сцената.
Да, вярно. Успех!
Но как сте с времето?
Ще може ли да поздравите нашия директор?
Много мило, че предлагате, но времето… на живо е все пак…
Така е, да, но ще ви отнеме само 5 мин.
Или е твърде много?
Вече е гримирана, а и обувките й са доста неудобни…
Да. Трудно ще е да измине целия път, нали?
Извинете ни! - Няма нищо, разбирам. Няма как.
Ами ако…
вместо да ходите някъде, направим няколко снимки?
Моля?
Елате, ето тук е!
Това е дъщерята на нашия директор, Чанг Йе Рим.
Чанг Йе Рим, поздрави Синди!
Здравейте! Аз съм ви голям фен. Снимай!
Едно, две, три... Само още една.
Едно, две, три...
Още веднъж.
Защо е такава? Много е груба.
Вижте изражението й! Божичко! - Няколко снимки ще я убият ли?
Или ще се сбръчка, ако се усмихне? Прави са, да я наричат грубиянка!
Що за отношение към феновете? - Много ме ядоса!
Чия съблекалня е на ред сега? EXO? - Да, моля ви! Да…
Ето за това казвах, че не искам да репетирам.
Когато съм тук, все такива неща се случват.
Отърви ме от генералната репетиция.
Но... главният продуцент е доста труден.
А в твоите очи...
аз съм лесна ли?
Не, не. Определено мисля, че си трудна.
С нещо да съм те обидила? - Какво?
Нямах това предвид.
Така ли? Бъди откровен и си кажи честно.
С какво толкова съм непоносима?
Нямах предвид това… - А какво?
Съжалявам!
За какво съжаляваш?
Питам, защото съм любопитна. За какво ми се извиняваш?
Синди?
Ще трябва да се преоблечеш. Прозрачното не е позволено.
Уважаеми г-не, вероятно сте много зает.
Не отговорихте, затова ви пиша пак.
Когато видите това съобщение, моля, свържете се с мен. Приятен ден!
Защо не го е прочел все още? Сигурна съм, че това е номерът.
Изключи го! - Извинете!
Ех, тези младежи…
Понеже аз ползвам телефон, мислиш, че и на теб е позволено?
Телефонът на абоната е изключен. След сигнала оставете…
Сега направо си изключи телефона. Тоя пич не се шегува.
Йе Джин, относно костюма, който искаше да облече Синди...
Да, прозрачно не се позволява. И?
Казва, че няма да го облече. - Какво? Защо?
Не бил в концепцията на новия й албум.
Кажи на асистента й да дойде. Не, кажи на шефа му да дойде!
Добре.
Защо не иска да се преоблече?
Това е първата й изява след завръщането и имаме нова концепция.
Не може ли с нейния... - Твърде е разголена за пред KBS.
Защо ме карате да повтарям?
Разбирам, ще видя дали мога да я убедя. Дайте ми минутка.
По-ефективно е да говорите с асистента,
или го обсъдете с неговия началник, вместо директно със звездата.
Сигурно са изненадани, че продуцентът лично се занимава с това.
Г-жо продуцент, позволете Синди да пее, облечена така. Съжалявам.
Вижте... - Ало?
Да, г-н продуцент!
Така няма да стане. Ще трябва да говоря с нея лично.
Г-жо продуцент, ще се карате ли с нея?
Да се карам? С кого? Със Синди ли?
Защо да се карам с нея? По-скоро ще я поставя на мястото й.
Яко!
Помощник! - Да?
Ще излезеш ли за малко?
Дишаш прекалено шумно.
Съжалявам, че дишам толкова шумно.
Г-жо продуцент...
Синди, аз съм Так Йе Джин, продуцент на Мюзик бенк.
Заръчах да смениш тоалета си. Явно изпитваш някакво затруднение.
Не получи ли съобщението ми? Не възнамерявам да си сменям тоалета.
Получих го, но казах вече, че не може да се явиш разголена на сцената.
Заради цензурата в KBS не се позволява провокативно облекло.
Тоалетът ми не е провокативен, а красив.
Извинявай... ти, с вратовръзката на точки...
Не си ли съгласен?
Не мислиш ли, че съм красива? - Да, хубава сте.
Виждаш ли? Той ме намира за красива така.
Мъжете харесват такива дрехи.
Жени като теб... малко по-възрастни, може и да не мислят така.
Дори омъжените жени гледат Мюзик бенк със синовете си.
Гледат Мюзик бенк със синовете си?
Гледал ли си някога Мюзик бенк с майка си вкъщи?
Не си спомням...
но може и да съм.
Редно е да послушаш продуцента, щом лично те моли да се преоблечеш.
Необходимо ли е да създаваш главоболия на всички?
Добре.
Значи, се разбрахме? - Да. Няма да участвам в предаването.
Моля?
Явно не съм подходяща за това шоу.
По-добре да се оттегля. Помощник, да си вървим!
Нямах това предвид! - Какво тогава?
Явно няма да стане така.
Излезте навън, всички.
Г-жо продуцент... - Вън!
Разбира се.
Синди, наистина ли не разбираш какъв е проблемът?
Какъв е?
Това е KBS. Става дума за това, че излъчваме на живо.
Харесват ми дрехите ти, но телевизията няма да позволи!
И аз много съжалявам!
Откъде знаеш, като още не съм излязла на сцената?
100% съм сигурна! Гаранция!
Ако излезеш на сцената с този тоалет,
ще трябва да отговарям пред СЕМ. - И какво да направя?
Не искам кой знае какво, само...
Дрехите ти са хубави, какво ще кажеш само да прибавим и едно яке?
Да покажеш малко, вместо да се вижда всичко, се смята за секси, нали?
Г-жо продуцент, това е прозрачно. - Точно така!
Прозира, затова да го покрием само още малко.
Не смяташ ли, че ще бъде много по-секси? А?
Ще ми намерите яке?
Значи, си съгласна? Да облечеш якето заради мен?
Правиш ми голяма услуга.
Сега разбирам защо си толкова популярна напоследък.
Толкова си мила! Благодаря!
Донесете й яке! Съгласи се да пее с яке.
Много ли й се карахте?
Не разпространявай слухове, че съм се карала на Синди.
Вече не е на ниво, на което да се съобразява с продуцентите.
Ей, кръшкача...
Аз ли? - Да, ти.
Как се казваш? - Пек Сънг Чан.
Значи, Пек Сънг Чан. Сигурно си много тъжен в момента.
Синди толкова красива ли бе в тюл? Фен ли си й? Да не си тъп?
Съжалявам! - Казах ти, да не чувам "Съжалявам"!
Тук съм на бойното поле и се мъча да спечеля войната,
а ти май си на разходка за гъби в окопа!
Браво на теб! Ако не си ням, кажи нещо!
Ако се опитам да се извиня, когато ме мъмри...
Съжалявам. - Казах ти, да не чувам "Съжалявам"!
Все крещи, да не се извинявам. Ако мълча, ми се кара, че съм тих.
Ако не си ням, кажи нещо!
Пита дали съм ням, а аз се извинявам отново.
Обаче ако тази дума не ми е позволена,
сме в парадоксален кръговрат.
18:20 ч., минути преди началото на Мюзик бенк.
От "2 дни и 1 нощ" трябва да донесат последното шоу. Защо ги няма?
Не им е лесно в момента.
Джун Мо беше в офиса на шефа по-рано, чели са му конско.
Чух, че е ходил в СЕМ следобед.
Добре, донеси го, когато са готови.
Новобранците, внимание! Както може би знаете, често
други предавания молят Мюзик бенк за услуги относно участниците.
Ние в общи линии сме най-важните в целия развлекателен сектор.
Да си помагаме едни на други е печелившо и за двете страни.
Разбира се, не се съгласявайте веднага, а в точния момент.
Ясно? Гледайте!
Джун Мо
Какво?
Искаше услуга за другата седмица относно Miss A.
Ще го направим на запис заради теб. - Няма нужда вече. Забрави!
Ало? Не те чух.
Тук обхватът не е много добър, затова разговорите често прекъсват.
19:00 ч. Мюзик бенк на живо.
Облякла е якето! Да използваме камера 4 за този кадър.
Близък план на лицето на Синди. Музиката в готовност. Добре... Старт!
Едно, режи! Две, режи!
Уау!
Не бях аз...
Четири, режи! Едно, режи!
Две, режи!
Едно, режи!
Пет, в готовност. Режи!
Две, режи! Едно, режи!
Три, режи!
Четири, режи!
20:00 ч., след ефира на Мюзик бенк
Добра работа! Викни асистента на Синди!
Тръгнаха си, щом Синди приключи.
Вече? - Да.
Избягали са, защото ги е страх от мен.
Така ли е? Боже!
Техният директор да дойде утре! - Директор Пьон?
Няма да дойде само защото я викате...
Разбира се, че ще дойде. Как така няма?
Ти! Сигурно си бил на седмото небе да видиш Синди в хубавите й парцалки?
Направо изпадна в захлас. Да не си част от публиката?
Точно така. Всъщност защо направо не се включиш към публиката?
По-рано каза, че тоалетът й е хубав. Върви и й кажи,
че е била хубава и е нямало нищо твърде предизвикателно!
Днес бе първият ви ден на работа. Как беше?
На вас как ви изглежда?
Джун Мо, къде си?
Ще излизам днес с екипа.
Не, днес ще закъснея.
Не, още по-късно.
Да, сигурно ще съм изморен като куче.
Добре, чао!
Добър вечер, г-н продуцент! - Здрасти!
Хей, ти! - Да?
Все още ли работиш за директор Пьон?
Да. - Чий асистент си сега?
На Синди. - Така ли?
Да.
Това ли ще вечеряш?
Аз вече ядох. Това е за Синди.
Трябва да стигнем до десет в Сууон и нямаме време.
Остави го това.
Защо се бави толкова?
Къде отива?
Искам за вкъщи рибна супа и кимбап с телешко и зеленчуци, моля.
Добре. - Г-н продуцент...
Ти... върви и предай на директор Пьон
да се грижи по-добре за звездите си, ако иска те да работят за нея.
Трябва поне да ги храни, ако ще ги кара да работят като роби.
Да танцува и пее по цял ден като тях, та да види как е!
Нямам думи за нея, тази директор Пьон е като пиявица!
Ти шегуваш ли се с мен?
Нали знаеш, че не ям въглехидрати?
Освен това... искаш да ям тая солена супа?
Искаш да танцувам с подпухнало лице ли?
Какво можех да сторя? Продуцент Ра заръча да ти ги дам.
Кой беше той? - Продуцент е на "2 дни и 1 нощ".
Да не ми е фен? - Не мисля.
С директор Пьон са смъртни врагове. - Защо?
Нямам представа. Разбира се, нашата директорка има много врагове.
И вие се наричате сценаристи?
И ти си ми бил продуцент?
Отменете наказанието.
Ще спя тук, докато не отмените наказанието на моите изпълнители.
Тогава... ако е смъртен враг на директор Пьон,
защо му е да ми дава това? - Не зная.
Да не му хлопа дъската?
21:00 ч., край на работното време. Паркингът на KBS.
Хайде де, няма ли да си вдигнеш телефона?
Ало? - Свързах се!
Г-не, не знам дали получихте съобщенията ми.
Имах малък инцидент с вашата кола, като отивах на работа сутринта.
Случайно дали сте наблизо до нея?
Да, почти до паркинга съм.
Ясно.
Да не би случайно да сте служител на KBS?
Да, така е.
Виж ти! Ние сме част от едно и също семейство!
В кой отдел работите?
Работя в отдел "Развлечения". - В "Развлечения"?
Невероятно...
Да не би случайно... - Да, аз съм.
Хубава кола.
На баща ми е. - Така ли?
Защо не отговори на съобщенията ми?
Вие ми казахте да не си гледам телефона.
Прав си, така е. Браво на теб!
Я, имам ново съобщение, сега ще го видя.
Недей!
Ела тук да погледнеш! Малко е поодраскано.
Добре.
Не е точно малка драскотина...
Няма да се измъкна само защото съм ти старша. Не съм такъв човек.
Да, г-жо.
Разбрано тогава.
Разбрано?
Не мога сам да решавам, понеже колата е на баща ми.
Ще се чуем, след като го обсъдя с него.
Точно така. Правилно разсъждаваш.
Ами, тогава... лека вечер!
Аз ще се оправя. Ти върви.
Моля ви, първо вие.
Не, виж само!
Спрял си толкова плътно до моята, как да вляза в колата?
Ама виж тук как е!
Как се предполага да вляза? А?
Как да не ти надраскам колата? Сериозно!
Да махна ли първо моята кола? - Остави! Успях да се промъкна.
Погледни само! Виж колко близко си паркирал до моята кола!
Ами сценарист Че къде е? - Обади се току-що, на моста Мапо е.
Да не живее на моста? Щом звъннеш, все е там.
Поне да смени името на моста, ако не друго.
Яжте, хапвайте...
Защо всъщност ни черпите с говеждо? Странно е.
Да не прекратяват шоуто? - Не.
Какво ще правим с Miss A? - Нищо не прави!
Моля? Подготвил съм място и всичко останало.
Не ме карайте да върша двойна работа. Ужасно съм изморен.
Истина е. Спират шоуто. - Не е вярно!
Не спират предаването, но екипът трябва да се смени.
По-добре! Рейтингът е нисък, незнайно защо.
Да се съберем на вечеря и да обобщим най-интересното от шоуто.
Сам се оправяйте. - Как така? Нали сме екип?
Именно, това ни е работата, шоуто е наше.
А сега? Вероятно ще ни уволнят?
Въпросът е важен.
Не за пръв път се събираме на прощална вечеря.
Няма да ви уволнят! - Как да ви повярваме?
До последно нищо не ни казахте, когато прекратиха "Спондж".
Затова и взех всички сценаристи от "Спондж" със себе си!
Те бяха 12 по това време!
Проблемът бе, че няма нужда от толкова! Но аз съм си такъв.
Иде реч за друго, дори да са закрили шоуто по тази причина.
Продуцентът взема заплата, независимо дали има шоу.
Ето тук е разликата.
Извинете, а нашите заплати? Ще ни платят ли премия, задето
ще вадим клипове от старите шоута? - Момент.
Ще ги вадим от всички стари шоута ли? - Това ли е най-важното сега?
Разбира се. Ще имаме повече работа. - Ще рече човек, че работиш сам.
Извинете ме, но днес съм на лекции в университета.
Ако това е всичко...
Аз мисля да тръгвам.
Видяхте ли? Винаги прави така и си тръгва пръв.
А аз върша всичко сам.
Леле... а поканените гости за другата седмица?
Отмени всичко.
Толкова труд хвърлих, докато ги убедя да участват!
Какво да им обяснявам сега?
Ей... Престани да плачеш!
Здравейте! Аз съм от шоуто "2 дни и 1 нощ".
Да не е в монтажната? - Удобно ли е?
В монтажната ли си? - Още една бутилка соджу, моля!
Искаме още една бутилка соджу!
Добре, идвам след 30 минути.
Екипът на Мюзик бенк спа ли, та допусна разголения тоалет на Синди?
Ким Те Хо, ваш покорен служител, заедно със Синди.
Ей, стига плака! - Престани!
Г-н продуцент, бяхте казали, че търсите сценарист. Намерихте ли?
"Какво е да си продуцент на шоу?"
Възгледите на продуцента в развлекателната индустрия.
Началото не е дори половината. Началото е просто начало.
Днес не ме дразни!
И ти - мене.
Празник по повод назначаването на Сънг Чан.
Да се помолим! - Защо? Духай свещичката!
Моля? Сънг Чан от днес работи в KBS - най-добрата станция...
Татко, това е национална телевизия. - ...в страната. Той успя.
Да се помолим заедно и да благодарим на Бог.
Прав си, татко. Поздравления, Сънг Чан!
Всъщност защо изведнъж реши да ставаш продуцент?
И аз не съм съвсем сигурен.
Бате, продуцент си в Мюзик бенк, нали?
Приятелите ми много се зарадваха!
Ще можем ли да видим GOT7 отблизо?
Хайде да се помолим, че свещта се топи!
Да. Отче наш...
Сънг Чан започна работа в KBS. Най-добрата станция...
Татко, това е национална телевизия.
Та, той започна работа в KBS. - Това е голяма чест, Господи!
Молим се да ти служи добре, докато работи в KBS.
Също... най-големият ни син, Йонг Чан...
учи за предстоящия през 2017 изпит за държавни служители.
Вярно, минаха дванайсет години, откак опитва да го вземе.
Дай му сили да се справи този път! - Отче наш!
Жена му не дойде, защото са скарани. - Защото се чувстваше зле, татко.
Винаги си има оправдание, нали?
Не си права. Никак не й беше добре.
Наистина, мамо. - Грижи се добре за здравето й!
По-голямата ни дъщеря... - Прескочи ме, моля те!
Ще я пропусна, както пожела.
Нашият зет е най-добрият уролог в Корея.
Нека дарбата му да служи за здравето на всички мъже в страната...
Татко! - Амин!
Молим се за всичко това... - Мен защо винаги ме забравяш?
Защо въобще сте ме създали, ако не ме помните?
Спасителю наш, Исусе Христе! - Амин!
Духни свещичката!
Браво!
Във всеки случай днес съм много щастлив.
Зет ми е доктор. Най-големият ми син...
ще стане съдия, когато си вземе изпита за държавен служител.
А сега и Сънг Чан.
Всички са с престижни професии. - А това защо да е престижно?
Продуцент.
Нали? Продуцент!
Превод: helyg, tancheto, kandala.
Редакция: helyg
Благодарим ви, че гледахте с нас!
Eastern Spirit ® 2015
В следващия епизод:
Аз лично я наех! Как да й кажа от утре да не идва на работа?
Кой ще те разбере така? Да не си делфин?
Общуваш чрез ултразвук ли?
Кой тогава ще й каже?
Да ми каже какво?
Добре, няма да гледам! Не гледам!
Аз? Че какво ми е страшното?
Не се притеснявай! Ще работя още по-усърдно.
Май днес си сгафил. Не знаеш ли, че и новите могат да ги уволнят?
Моля?
Имаш само три страйка. Внимавай!
Вземете това. Чадърът не е мой. Взех го под наем от фоайето.
Моля?
Ще ме глобят, ако не го върнете.
Върнете го на мое име. - Разбира се.
Аз съм продуцент Пек Сънг Чан от "2 дни и 1 нощ".